“Dövlət rüsumu haqqında” Azərbaycan Respublikasının Qanununda dəyişikliklər edilməsi barədə

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 15-ci bəndini rəhbər tutaraq qərara alır:

Maddə 1. “Dövlət rüsumu haqqında” Azərbaycan Respublikasının Qanununda (Azərbaycan Respublikasının Qanunvericilik Toplusu, 2001, № 12, maddə 740; 2002, № 12, maddə 706; 2003, № 1, maddə 23, № 8, maddə 428, № 12, I kitab, maddələr 676, 698; 2005, № 1, maddə 1, № 6, maddə 462, № 8, maddə 684, № 10, maddələr 873, 905, № 12, maddə 1083; 2006, № 3, maddələr 223, 225, № 6, maddə 481, № 12, maddələr 1015, 1029; 2007, № 2, maddə 80, № 12, maddə 1203; 2008, № 3, maddə 158, № 6, maddə 462, № 7, maddə 602, № 12, maddə 1047; 2009, № 1, maddə 5, № 2, maddə 56, № 3, maddə 160, № 7, maddə 519, № 12, maddə 947; 2010, № 4, maddə 276, № 6, maddə 485, № 10, maddə 840, № 11, maddə 939; 2011, № 1, maddə 12, № 4, maddələr 245, 264, № 11, maddə 985, № 12, maddə 1100; 2012, № 1, maddə 4, № 6, maddələr 508, 518, № 7, maddə 646, № 10, maddə 947, № 12, maddələr 1216, 1227, 1229; 2013, № 3, maddə 213, № 5, maddə 474, № 11, maddələr 1269, 1279, 1299, 1301, 1308, № 12, maddələr 1485, 1504; 2014, № 1, maddə 6, № 5, maddə 468, № 6, maddələr 603, 605, № 7, maddələr 774, 780, № 11, maddələr 1345, 1370; 2015, №12, maddə 1432; 2016, № 1, maddələr 15, 36, № 4, maddə 630, № 5, maddə 849, № 6, maddə 1014, № 10, maddə 1605, № 11, maddələr 1753, 1776, 1780, 1790, № 12, maddələr 2006, 2051; 2017, № 3, maddələr 337, 341, № 5, maddə 742, № 6, maddə 1028, № 7, maddə 1308, № 8, maddə 1506) aşağıdakı dəyişikliklər edilsin:

1.1. 2.0.20-ci maddənin sonunda nöqtə işarəsi nöqtəli vergül işarəsi ilə əvəz edilsin və aşağıdakı məzmunda 2.0.21-ci maddə əlavə edilsin:

“2.0.21. hüquqi və fiziki şəxslərə arxiv arayışlarının, arxiv sənədlərindən çıxarışların, arxiv sənədlərinin təsdiq olunmuş surətlərinin sürətləndirilmiş qaydada verilməsi.”.

1.2. Aşağıdakı məzmunda 14.1-1-ci maddə əlavə edilsin:

|  |  |
| --- | --- |
| 14.1-1. Azərbaycan Respublikasının vətəndaşlarına xaricə getmək hüququ verən ümumvətəndaş pasportlarının itirilməsi və ya korlanması ilə əlaqədar yenidən verilməsinə görə: |  |
| 14.1-1.1. on iş günü müddətində verildikdə |  |
| 14.1-1.1.1. bir yaşınadək uşaqlar üçün | 20 manat |
| 14.1-1.1.2. bir yaşından üç yaşınadək uşaqlar üçün | 30 manat |
| 14.1-1.1.3. üç yaşından on səkkiz yaşınadək uşaqlar üçün | 40 manat |
| 14.1-1.1.4. on səkkiz yaşına çatmış vətəndaşlara | 50 manat |
| 14.1-1.2. beş iş günü müddətində verildikdə |  |
| 14.1-1.2.1. bir yaşınadək uşaqlar üçün | 30 manat |
| 14.1-1.2.2. bir yaşından üç yaşınadək uşaqlar üçün | 50 manat |
| 14.1-1.2.3. üç yaşından on səkkiz yaşınadək uşaqlar üçün | 70 manat |
| 14.1-1.2.4. on səkkiz yaşına çatmış vətəndaşlara | 90 manat |
| 14.1-1.3. bir iş günü müddətində verildikdə |  |
| 14.1-1.3.1. bir yaşınadək uşaqlar üçün | 50 manat |
| 14.1-1.3.2. bir yaşından üç yaşınadək uşaqlar üçün | 90 manat |
| 14.1-1.3.3. üç yaşından on səkkiz yaşınadək uşaqlar üçün | 130 manat |
| 14.1-1.3.4. on səkkiz yaşına çatmış vətəndaşlara | 170 manat |

1.3. Aşağıdakı məzmunda 14.3-1-ci maddə əlavə edilsin:

|  |  |
| --- | --- |
| 14.3-1. Azərbaycan Respublikası vətəndaşının şəxsiyyət vəsiqəsinin itirilməsi və ya korlanması ilə əlaqədar yenidən verilməsinə görə: |  |
| 14.3-1.1. on iş günü müddətində verildikdə | 15 manat |
| 14.3-1.2. üç iş günü müddətində verildikdə | 35 manat |
| 14.3-1.3. bir iş günü müddətində verildikdə | 45 manat |

1.4. Aşağıdakı məzmunda 33-3 və 33-4-cü maddələr əlavə edilsin:

**“Maddə 33-3. Müvafiq icra hakimiyyəti orqanı tərəfindən hüquqi və fiziki şəxslərə arxiv arayışlarının, arxiv sənədlərindən çıxarışların, arxiv sənədlərinin təsdiq olunmuş surətlərinin sürətləndirilmiş qaydada verilməsinə görə tutulan dövlət rüsumunun dərəcələri**

|  |  |
| --- | --- |
| Dövlət rüsumu tutulmalı olan hərəkətlər | Dövlət rüsumunun  məbləği |
| 33-3.1. Hüquqi şəxslərə arxiv arayışlarının, arxiv sənədlərindən çıxarışların, arxiv sənədlərinin təsdiq olunmuş surətlərinin verilməsinə görə: |  |
| 33-3.1.1. üç iş günü müddətində verildikdə | 20 manat |
| 33-3.1.2. beş iş günü müddətində verildikdə | 10 manat |
| 33-3.2. Fiziki şəxslərə arxiv arayışlarının, arxiv sənədlərindən çıxarışların, arxiv sənədlərinin təsdiq olunmuş surətlərinin verilməsinə görə |  |
| 33-3.2.1. üç iş günü müddətində verildikdə | 10 manat |
| 33-3.2.2. beş iş günü müddətində verildikdə | 5 manat |

**Maddə 33-4. Müvafiq icra hakimiyyəti orqanı tərəfindən hüquqi və fiziki şəxslərə arxiv arayışlarının, arxiv sənədlərindən çıxarışların, arxiv sənədlərinin təsdiq olunmuş surətlərinin verilməsinə görə dövlət rüsumunun ödənilməsindən azadolmalar**

Müvafiq icra hakimiyyəti orqanı tərəfindən hüquqi və fiziki şəxslərə arxiv arayışları, arxiv sənədlərindən çıxarışlar, arxiv sənədlərinin təsdiq olunmuş surətlərinin bu Qanunun 33-3-cü maddəsində nəzərdə tutulanlardan artıq müddətdə verilməsi üçün dövlət rüsumu tutulmur.’’.

Maddə 2. Bu Qanun 2018-ci il yanvarın 1-dən qüvvəyə minir.

**İlham Əliyev**

**Azərbaycan Respublikasının Prezidenti**

Bakı şəhəri, 1 dekabr 2017-ci il

№ 912-VQD